ΑΚΑΠΟΥΛΚΟ
Δεν το πιστεύω ότι περιμένουμε να μας καθίσουν.
Εγώ στο φορολογικό κλιμάκιο αναμονής;
Μην πηδάτε την ουρά!
Όχι. Δεν την πήδηξε. Βλέπεις τη χρυσή καρτούλα;
Είναι μέλος Ελίτ Προνομίων.
Στο παλιό Λας Κολίνας ίσχυε "Ο πελάτης έχει αυτό που θέλει".
Τώρα, όμως, ο πελάτης έχει αυτό για το οποίο πληροί τις προϋποθέσεις.
Κάποιος έχει γκρίνια.
Μα πώς αλλιώς πρέπει να νιώσω;
Ο Χιούγκο με παράτησε για να πάει για ζιπ λάιν.
Η Χούλια δεν θα έρθει, κι απογοήτευση και κακή τεκίλα δεν συνδυάζονται.
Έχω μια ιδέα. Δεν μου λες μια ιστορία απ' το παρελθόν;
Το ήξερα ότι σου άρεσαν.
Καλύτερες από γκρίνια για το παρόν.
Πάλι για καλό το παίρνω.
Λοιπόν, πάνε σχεδόν 40 χρόνια,
και δούλευα πιο σκληρά από ποτέ.
Μάξιμο;
Δεν έχεις ρεπό σήμερα;
Είχα, αλλά θα 'χει πλάκα να το περάσω στη δουλειά!
Μάλιστα. Τα λέμε στο βραδινό.
Βασικά, θα 'χει πλάκα και να φάω εκεί.
Μπάι!
Έχουμε πολύ διαφορετική αντίληψη της πλάκας.
Όσο εγώ περνούσα χρόνο στο Λας Κολίνας, ο Εστέμπαν δούλευε με τη Σάρα...
ΣΑΡΑ ΚΕΡΔΙΖΕΙ ΤΟΥΡΝΟΥΑ
κι η μαμά έβρισκε τα πατήματά της τώρα που είχε ένα νέο πάθος.
Αγάπη μου! Πάω για ψώνια. Θέλεις κάτι;
- Όχι; Καλά. - Με παλτό θα πας;
Έχω ανατριχίλες.
Υπάρχει αυτό;
Μα ντρεπόταν ακόμη
να αποκαλύψει τον νέο της έρωτα για το σπάντεξ.
Ίσως δούλευα υπερβολικά πολύ, αλλά ξαφνικά ένιωσα να απειλούμαι
από μια νέα συνάδελφο που έμοιαζε με σωστή...
Αντροτραγανίστρα
Μπροστά στην αδελφή του Μέμο, την Ντούλσε, όλοι ωχριούσαν.
Κι άρχιζα να νιώθω πως ήξερε τι έκανε.
Περισσότερο από ποτέ, είχα χρόνο μόνο για δουλειά.
Μάξιμο! Έχεις ένα λεπτό;
Εννοείται!
Θα συμφωνούσες αν προσλάμβανα τον Τσαντ στην μπουτίκ;
Δεν βλέπω γιατί όχι.
Ο Αουγκούστο κι η Αντριάνα είναι έτοιμοι να τον "προάγουν".
Όχι. Το λέω επειδή είναι πρώην αρραβωνιαστικός μου.
Προφανώς δεν το σκέφτηκα αυτό.
- Κάτσε. Θα 'πρεπε να το σκέφτομαι αυτό; - Τι; Όχι!
Γι' αυτό το αναφέρω. Δεν έχεις κανέναν λόγο ν' ανησυχείς.
Εντάξει, τότε δεν θ' ανησυχώ γι' αυτό, που δεν ανησυχούσα εξαρχής.
- Όλα καλά. - Το εκτιμώ.
Κάποιοι θα φρίκαραν που θα περνούσαμε όλη τη μέρα μαζί.
Πάντως, όχι εγώ.
Την εμπιστευόμουν,
αλλά κάτι στην όλη υπόθεση μ' έκανε να νιώθω κάπως... Διάολε!
Ο Χέκτορ!
Κούκλος είναι.
- Κρύψε με. - Μάξιμο;
Πόσο χαίρομαι που σε βλέπω.
- Αλήθεια; - Ναι.
Δηλαδή, δεν είσαι θυμωμένος για το πώς τελείωσαν όλα;
Ήταν τα '80s. Γεμάτα λάθη.
Τα ξέχασα όλα για να κάνω κι άλλα λάθη στα '90s.
Πόσα άτομα είστε;
Τρία.
- Δηλαδή, αν θες να κάτσεις μαζί μας. - Φυσικά.
Εντάξει. Ευχαριστώ.
Αυτά είναι μόνο για τα μέλη Ελίτ.
- Ελάτε μαζί μου. - Απίστευτο...
Ο πελάτης θα 'πρεπε να έχει αυτό που θέλει!
Αυτές είναι οι επιλογές σας.
Αυτά τα αβγά ποσέ είναι λαχταριστά.
Δεν το πιστεύω, Χέκτορ.
Θέλω να πω, δεν έχεις αλλάξει καθόλου.
Το μυστικό σου;
Οι μάσκες με υπέρυθρες;
Όχι. Αυτές είναι μια άχρηστη απάτη.
Απλώς έχω πάρα, πάρα, πάρα, πάρα, πάρα, παρά πολύ καλά γονίδια.
Τι μου λες...
Λοιπόν, τι κάνατε απ' την ώρα που ήρθατε;
Τώρα μου έλεγε μια ιστορία για τα τέλη καλοκαιριού
- του 1985; - Ναι.
Για την ακρίβεια, ήταν εκείνη τη μέρα που έπεσες στην πισίνα.
- Θυμάσαι, Χέκτορ; - Ναι, το θυμάμαι.
Ήταν η μοναδική φορά που σε είδα χωρίς τις εμβληματικές μπούκλες σου.
Ήταν ξεκαρδιστικό.
Εξηγούσα στον Τζο ότι συζητούσα με τη Χούλια
για την πρόσληψη του Τσαντ στην...
Χαμήλωσέ το! Προσπαθώ να γράψω!
ΤΟ ΡΟΖ ΚΑΣΤΡΟ ΧΕΚΤΟΡ ΑΓΚΙΡΕ
Αδελφέ, δεν ακούς;
Σου είπα χίλιες φορές να το χαμηλώσεις.
Τι τρέχει;
Διακόπτω τη "συγγραφική σου ρουτίνα";
Λες κι αφήνεις κανέναν να τα διαβάσει.
Όταν τελειώνει ο χυμός, σε παρακαλώ, μην τον ξαναβάζεις στο ψυγείο.
- Δεν τον έβαλα εγώ. - Καλά.
Δεν έχω όρεξη για καβγά.
- Είναι πολύ σημαντική μέρα. - Και για μένα.
Παίρνουν ξεναγούς στον Οργανισμό Τουρισμού και μάντεψε ποιος έχει συνέντευξη.
Μέχρι πουκάμισο θα βάλω.
Βασικά, να δανειστώ ένα;
Σου δανείζω όλη την ντουλάπα μου αν έτσι βρεις δουλειά.
Έχω σ' όλα τα χρώματα. Αναλόγως πόση τρίχα θες να δείξεις.
Καθόλου. Και πρέπει να προσέχεις τον Αντρές...
Τι; Όχι.
- Δεν μπορεί να έρθει στη δουλειά. - Κάτι θα σκεφτείς.
Ξέρω ότι έχεις πολύ προσωπική σχέση με το αφεντικό.
Όχι πια. Όχι. Λυπάμαι.
- Καλημέρα! - Καλημέρα!
Μεγάλε! Μάντεψε, Αντρές.
Θα περάσεις τη μέρα με τον θείο σου.
Στο Λας Κολίνας;
Αλήθεια;
Ναι.
Σήμερα θα έρθεις μαζί μου. Δες.
Σου έφτιαξα και κολατσιό για τον δρόμο.
Πάμε, όμως. Αν αργήσουμε, θα χάσουμε το λεωφορείο.
Πέρνα να τον πάρεις μετά τη συνέντευξη.
Το πολύ μέχρι τις 14:00. Σε παρακαλώ. Καλή επιτυχία.
Αυτό είναι δικό μου, κόπανε!
Αντρές, πάμε!
- Γεια, μπαμπά! - Γεια σου, αγόρι μου! Σ' αγαπώ.
Τρέχουμε τώρα. Θ' αργήσουμε.
Αυτό θες να γίνεις όταν μεγαλώσεις; Πυροσβέστης;
- Ναι, αλλά δεν νομίζω πως μπορώ. - Γιατί όχι;
Δεν θα είμαι ποτέ αρκετά γενναίος.
Κι ακόμη κοιμάμαι με το πορτατίφ αναμμένο.
Άκουσέ με.
Μη σε ξανακούσω να λες ότι δεν μπορείς να κάνεις κάτι.
Πολλοί θα σου πουν ότι τα όνειρά σου δεν είναι εφικτά,
αλλά εσύ πρώτος θα λες ότι είναι.
Αλλιώς, θα έρθει η μέρα που θα θες να κυνηγήσεις τα όνειρά σου,
αλλά θα 'σαι 30 χρονών κι ίσως να 'ναι πολύ αργά για να τα πιάσεις.
Κατάλαβες;
- Ναι, θείε Χέκτορ. - Ωραία.
Τι γράφεις συνέχεια;
Ένα μυθιστόρημα. Το μυθιστόρημά μου.
Το δουλεύω πολλά χρόνια
κι επιτέλους τελείωσε.
Θα το δείξω σε μια πελάτισσά μας.
Τι τέλεια! Ποια είναι αυτή;
Μια πολύ σημαντική εκδότρια.
Θες να γίνεις πυροσβέστης, έτσι; Κάτι τέτοιο είναι κι αυτό.
Είναι μια κυρία που αποφασίζει ποιος θα γίνει πυροσβέστης και ποιος όχι.
Χρειάζομαι πέντε λεπτά μαζί της για να το διαβάσει
και να την πείσω ότι έχω τα προσόντα να γίνω... πυροσβέστης.
Κατάλαβες;
Καλύτερα να γίνω γιατρός.
Δύσκολα γίνεσαι πυροσβέστης.
Δες. Αυτή είναι η Λέσχη Παιδιών.
Ουάου, έτσι;
Θα μείνεις λίγο εδώ,
θα παίξεις και θα διασκεδάσεις με τ' άλλα παιδιά.
Και σε λίγες ώρες, θα έρθει να σε πάρει ο μπαμπάς σου.
Εντάξει;
Βασικά, εδώ είναι μόνο για πελάτες, οπότε θα κάνουμε ότι είμαστε κάποιοι άλλοι.
Σήμερα σε λένε Ντίλαν.
Κι είσαι από την Ιντιανάπολις.
Ντίλαν απ' την Ιντιανάπολις.
Τέλεια.
Αντιός.
Γεια, Μέμο.
Συγγνώμη που διακόπτω την ηλιοθεραπεία σου; Τον υπνάκο σου;
Τέλος πάντων, είμαι έτοιμος να αναλάβω την καμπάνα VIP.
- Για θύμισέ μου, ποια καμπάνα; - Κριστέλα Ραμίρεζ.
Έρχεται εδώ μια φορά τον χρόνο και περνά την τελευταία μέρα στην πισίνα
για να απολαύσει τον ήλιο και, φυσικά, τις άψογες υπηρεσίες μου.
Η Ραμίρεζ! Η εκδότρια!
Αυτό κάνει; Παράξενο.
Ναι, βασικά, κοίτα τι γίνεται.
Επειδή άργησες, έδωσα την καμπάνα στην Ντούλσε.
Τι; Μα είμαι ο καλύτερος γι' αυτό!
Ξέρω την αγαπημένη της σεζ λονγκ, ότι πίνει μόνο γαλλικά μαρτίνι
και θέλει πετσέτα απ' το στεγνωτήριο για τον αυχένα της ενώ διαβάζει.
Εντάξει, ξέρεις ανατριχιαστικές λεπτομέρειες...
Δώσ' τη μου, λοιπόν!
Θα φύγει για το αεροδρόμιο στις 15:30.
Μετά, κάνε με ό,τι θες.
Θα καθαρίσω τις τρίχες απ' τα φίλτρα.
Για μια βδομάδα.
Καλά. Για έναν μήνα.
Άλλωστε, εγώ είμαι επικεφαλής αγόρι της πισίνας.
Θα καταφέρω να πείσω την Ντούλσε.
Με τίποτα! Η Κριστέλα είναι δική μου.
Μα είναι πελάτισσα του Χέκτορ και ξέρει ακριβώς τις προτιμήσεις της,
κι έκανε χρόνια να τις μάθει...
Θέλει γαλλικά μαρτίνι, την καφέ σεζ λονγκ με πλάτη από ρατάν,
ζεστή πετσέτα στον αυχένα.
Εντάξει. Κοίτα, Χέκτορ, θα έχουμε κι άλλους VIP πελάτες.
Γιατί είναι τόσο σημαντική αυτή;
Θες να μάθεις γιατί;
Επειδή αυτή...
Αυτή δίνει γερό φιλοδώρημα
και μιλάμε για πάρα, πάρα, πάρα, πάρα, πάρα πολύ μεγάλο.
Εμένα δεν μ' ενδιαφέρουν τα λεφτά.
Είναι σωστή έμπνευση.
Έχτισε την επιχείρησή της χωρίς υποδείξεις από άντρες.
Αυτή η καθοδήγηση, για ένα κορίτσι απ' τους δρόμους του Ακαπούλκο είναι...
ανεκτίμητη.
Δεν ξέρω εσύ, αλλά πολύ συγκινήθηκα.
Δες την τώρα!
Βλέπω μόνο ένα κορίτσι που θέλει να σπάσει τα όρια.
Δεν το πιστεύω αυτό.
Είναι κατάφωρος νεποτισμός!
Δεν ξέρω τι θα πει αυτό, αλλά σε διαβεβαιώ πως όχι!
Λυπάμαι, Χέκτορ, αλλά σημαίνει πιο πολλά για την Ντούλσε.
Θα κρατήσει την καμπάνα.
Είσαι ο καλύτερος αδελφός!
Αφεντικό! Εννοείς "αφεντικό"!
Εγώ ποτέ δεν θα...
Πώς το λένε εκείνο που κάνεις χάρες σε συγγενείς;
Κυρία Ραμίρεζ!
Εδώ είσαι!
Η Ντούλσε μού πήρε μία VIP κι ο Μέμο δεν κάνει τίποτα.
Πώς γίνεται να εισβάλλει κάποιος στα χωράφια μου;
Το ίδιο αναρωτιέμαι κι εγώ.
Μάξιμο!
Έχεις παρατηρήσει κάτι παράξενο στην Ντούλσε;
Ναι. Νόμιζα ότι μόνο εγώ το έβλεπα.
Σαν εκείνον τον βάτραχο καρτούν
που χορεύει με ημίψηλο όταν δεν κοιτάει κανείς.
Μα όταν τον κοιτάς, μπουμ!
Είναι σκέτος βάτραχος.
Δεν το είχαμε αυτό στην Ισπανία. Θα τη διώξεις απ' την καμπάνα μου, όμως;
Τι; Όχι, εγώ...
Δεν μπορώ να παρακάμψω τον Μέμο.
Μα είναι οπορτουνίστρια!
Η πισίνα είναι μόνο η αρχή. Έτσι όπως πάει, θα σου φάει τη δουλειά.
Κοίτα, δεν μπορώ να την αναγκάσω να σου δώσει την καμπάνα, αλλά...
Εντάξει, έρχεται. Ξεκίνα!
Με τίποτα! Ήδη περιποιούμαι δύο πελάτες...
Χέκτορ, είμαι το αφεντικό σου!
Είναι απίστευτα σημαντικός πελάτης και δεν έχω άλλον διαθέσιμο!
Πιο χαλαρά.
Θα πας αυτό στη σουίτα υπερπολυτελείας, αλλιώς...
Μα είναι στην άλλη πλευρά του ξενοδοχείου.
Αυτός ο πολύ σημαντικός πελάτης δίνει τα τριπλά απ' όσα βγάζεις εδώ.
- Πόσο δελεαστικό είναι αυτό; - Τα τριπλά;
Μπορώ να αναλάβω εγώ.
Ντούλσε, δεν χρειάζεται. Είναι ευθύνη του Χέκτορ.
Ήδη εξυπηρετείς μια πολύτιμη VIP και δεν θα ήθελα ποτέ να...
Δεν πειράζει. Ας την πάρει.
Είσαι σίγουρη;
Ξέρω ότι ήθελες να εμπνευστείς απ' την Κριστέλα.
Εμπνεύστηκα ήδη απ' το πορτοφόλι της.
Σ' ευχαριστώ πάρα πολύ, Ντούλσε.
- Ευχαριστώ. - Είσαι ομαδική παίκτρια.
Χαρά μου να βοηθάω!
- Πάμε, ομάδα! - Πάμε, ομάδα!
Θα θυμώσει πολύ όταν καταλάβει ότι δεν υπάρχει σουίτα υπερπολυτελείας.
Ελπίζω ν' αξίζουν όσα μετρητά έχουν απομείνει στην Κριστέλα.
Πίστεψέ με, αξίζουν.
Οι γονείς του Ντίλαν απ' την Ιντιανάπολις
παρακαλούνται να μεταβούν αμέσως στη Λέσχη Παιδιών.
Έχει κλείσει πάνω από μία ώρα.
Έχετε πέντε λεπτά πριν τον πάμε στα απολεσθέντα!
- Γεια σου, Χιμένα. - Γεια, Χέκτορ.
Θα πάω εγώ το πιτσιρίκι στους γονείς του.
Εντάξει. Εκεί είναι. Τον καημένο. Τελείως παραμελημένος.
Με το ζόρι προφέρει τη γενέτειρά του.
Ντίλαν!
Πάμε στους δικούς σου!
Ακόμη παίζουμε άλλους;
Ναι. Και τώρα θα παίξουμε το κρυφτούλι και θα πάμε να βρούμε τον μπαμπά.
ΛΕΣΧΗ ΠΑΙΔΙΩΝ
Χέκτορ, απαιτώ μια εξήγηση.
Χίλια συγγνώμη. Ξέρω ότι το προσωπικό δεν...
Ποιος είναι αυτός ο γλύκας;
Είμαι ο Ντίλαν απ' την Ιντιανάπολις.
Και πόσων χρονών είσαι;
Είμαι ο Ντίλαν απ' την Ιντιανάπολις.
Ήταν το τελευταίο παιδάκι που έμεινε στη λέσχη.
Είπα να τον πάω στους γονείς του.
Υπέροχα. Νομίζω πως μ' αρέσει αυτή η πλευρά σου. Είναι πολύ γλυκιά.
Πάω να ετοιμαστώ.
Θα περάσει να με πάρει ο Αλεχάντρο Βέρα με το ελικόπτερο για ξενάγηση στο θέρετρο.
Για επαγγελματικούς λόγους;
Φαινομενικά. Αν κι ανέφερε κάτι για Prosecco.
Ξέρει την αδυναμία μου.
Γεια σου, γλύκα.
- Γεια. - Γεια.
- Σου αρέσει! - Προχώρα.
Σίγουρα μ' αρέσει να πιστεύω ότι ενέπνευσα κάποια σχέδια.
Χέκτορ. Είσαι καλά; Φρικαρισμένος δείχνεις.
Δεν σ' έχω ξαναδεί να ιδρώνεις.
Φυσικά ιδρώνω, Τσαντ!
Χριστέ μου. Τι τρέχει;
Και ποιος είναι αυτός;
Είμαι ο Ντίλαν απ' την Ιντιανάπολις.
Ανιψιός μου είναι.
Θα έμενε μόνο για λίγο, αλλά ο πατέρας του είναι άφαντος.
Δεν ήξερα ότι είχες συγγενείς στην Ιντιανάπολις.
Όχι! Τον λένε Αντρές.
Εγώ τον ψιλοφροντίζω. Είναι μπερδεμένο.
Μακάρι να μπορούσα να σου εξηγήσω, αλλά μια VIP φεύγει για το αεροδρόμιο
και πρέπει να πάω στην καμπάνα της,
αλλά δεν μπορώ, γιατί έχω ένα παιδί στην καμπούρα μου!
Άσ' τον μαζί μου να τον προσέχω.
- Αλήθεια; Θα το 'κανες αυτό; - Ναι.
Σ' ευχαριστώ πολύ.
Έρχομαι αμέσως. Πρέπει να σβήσω μια φωτιά.
Ανθρακούχο ή μεταλλικό;
Κύριε;
Ανθρακούχο ή μεταλλικό;
Συγγνώμη. Ανθρακούχο, παρακαλώ. Ναι.
Και για μένα.
Είναι μόνο για τα μέλη Ελίτ.
Ήρεμα!
Όλα καλά.
Ευχαριστώ, Τζο.
Μόλις του έσωσες τη ζωή.
- Καλοσύνη σου. - Σαλούδ.
Χέκτορ,
μόλις είχες δώσει στην κοπέλα μου και στον πρώην της ένα παιδί να φροντίζουν.
- Ναι, ήταν... - Μισό λεπτό. Τίνος παιδί ήταν;
Δεν έχω ιδέα.
Όπως τα θυμάμαι εγώ, όμως, σίγουρα ένιωθα ότι ήταν της Χούλια και του Τσαντ.
Δεν είναι γλύκες; Ποιος περίμενε να 'ναι καλός με τα παιδιά;
- Όχι εγώ! - Έτσι;
Μετά το ταξίδι του, γύρισε αλλαγμένος.
Σαν να διόρθωσε όλα όσα μ' εκνεύριζαν επάνω του.
Πολύ υπέροχο για τον Τσαντ.
Και για σένα, προφανώς. Λες κι είναι τελικά ο ιδανικός.
Ζήτω.
Δεν σε πείραζε να δουλέψει εδώ.
Όλα καλά;
Υπέροχα! Τέλεια.
Όπως κι εσείς οι τρεις. Τι τέλεια οικογένεια. Καλή σου ημέρα.
Γι' αυτό σε παράτησε η Χούλια.
Τι;
Είπα μόνο "Καλή σου ημέρα".
Εντάξει. Είπες "Καλή σου ημέρα"; ή "Καλή σου ημέρα";
Είπες το ίδιο πράγμα δυο φορές.
Έπρεπε να της πεις πώς ένιωθες.
Ώστε τώρα έγινες εξπέρ στις γυναίκες.
Μην το κάνεις αυτό.
- Δεν με ξέρεις έτσι. - Εντάξει.
Έχω πολλές...
Σενιορίτα Ραμίρεζ.
Δεν μένετε λίγο ακόμη;
Καλώς τον άνθρωπό μου!
Με εγκατέλειψες σήμερα.
Και στην τελευταία μου επίσκεψη εδώ.
Συγχωρέστε με. Δεν το ήθελα, πιστέψτε με.
Στην τελευταία σας επίσκεψη εδώ;
Αγοράσαμε εξοχικό με χρονομίσθωση στο Κανκούν.
Θα μου λείψει πολύ το μέρος, αλλά πρέπει να φύγω.
Προτού φύγετε, σας παρακαλώ,
ήθελα να σας πω ότι είμαι μεγάλος θαυμαστής των εκδόσεών σας.
Σας έχω δει να αλλάζετε τις ζωές πολλών, πολλών, πολλών νέων συγγραφέων
απ' αυτήν την καμπάνα!
Κάνετε τις ιστορίες τους να ταξιδεύουν απ' τα διαμερισματάκια τους στον κόσμο...
Καλά, καλά. Αρκετά με καλόπιασες.
Πώς να σε βοηθήσω;
Ήθελα να σας ζητήσω, αν μπορείτε...
Άσε με! Ψάχνω τον γιο μου!
Μη μ' αγγίζεις!
Τι ζόρι τραβάς;
Χίλια συγγνώμη. Επιστρέφω αμέσως.
Πρόσεχε, ηλίθιε!
Πείτε μου σε ποιο δωμάτιο μένετε.
- Δεν θέλω βοήθεια. - Ναι. Κατάλαβα. Δεν κρίνω!
Όχι. Τρεις μπίρες να μου δώσεις κι αρχίσω να χορεύω όπως στο "Thriller"...
Μέμο, άσ' το σ' εμένα.
Γεια!
"Μέμο, άσ' το σ' εμένα".
Τι διάολο κάνεις;
- Ήρθα για τον γιο μου; - Άργησες.
Έχεις πιει. Πήγες στη συνέντευξη;
Φυσικά.
Αλλά ήταν κι ένα τσούρμο πιτσιρίκια στη συνέντευξη.
- Ξέρεις πόσο ντράπηκα; - Ενώ δεν ντρέπεσαι να 'σαι άνεργος;
Προσπάθησα! Αλλά έκαναν ένα σωρό ερωτήσεις.
"Γιατί έχετε τόσο μεγάλο κενό στο βιογραφικό;"
- Γιατί μεγαλώνω ένα παιδί μόνος! -"Μόνος";
Κι εγώ να πάω να πνιγώ;
Τόσα χρόνια σε συντηρώ. Μας συντηρώ.
Γιατί λες να ήρθα στο Μεξικό;
Για να σε βοηθήσω. Κι εσύ μόνο κάνεις τη ζωή μου δυσκολότερη.
Τι ποιητικό.
Θα το βάλεις σε καμιά ιστοριούλα σου;
Δεν είναι ιστοριούλες!
Δεν έχεις ιδέα τι γράφω.
Σκασίλα μου!
Φέρε μου τον Αντρές για να φύγω.
- Είναι πολύ ροζ εδώ πέρα. - Όχι, περίμενε.
Δεν θα πάρεις τον Αντρές όπως είσαι.
Άσ' τον μαζί μου. Είναι πιο ασφαλής.
Κάνε πέρα.
Παραδέξου το, ζηλεύεις. Σε τσάκωσα.
Να διαβάζω εφημερίδα σε πέρασμα; Δεν είναι έγκλημα!
Αυτά είναι εγκλήματα.
Χέκτορ;
Τι έγινε;
Κάτι δίδυμες πνίγονταν στην πισίνα.
Φυσικά, προσπάθησα να σώσω την πιο καυτή,
αλλά η άλλη δίδυμη της έδωσε το φιλί της ζωής,
κι έγινε η πιο καυτή δίδυμη.
Οπότε, έσωσα και τις δυο.
Τώρα έχουν διπλό ραντεβού με τον Χέκτορ των Διδύμων τον Αναστάτωρ!
Σ' το είπα, έχει πλάκα.
Ναι, είμαι ξεκαρδιστικός.
Χρειαζόμασταν το γέλιο
για να συνέλθουμε απ' τον καβγά μας και να μιλήσουμε ειλικρινά.
Μάξιμο, τι σου συμβαίνει;
Νόμιζα ότι μ' εμπιστευόσουν.
Αυτός είσαι πραγματικά;
Όχι.
Μα όταν σε είδα να δένεσαι με τον Τσαντ, να γελάτε, να έχετε δικά σας αστεία,
φρίκαρα.
Αμόρ, τα έχουμε ξεπεράσει όλα αυτά.
Τώρα είμαι μαζί σου κι είναι μια απ' τις καλύτερες αποφάσεις μου.
Δηλαδή, δεν θα μεγαλώσετε μαζί εκείνο το άσχετο παιδί;
Αν είναι να μεγαλώσω ένα άσχετο παιδί με κάποιον, αυτός θα 'σαι εσύ.
Παιδιά, μια σκέψη.
Ίσως ζηλεύεις επειδή περνάω τόσο χρόνο με τη Χούλια.
Κι εφόσον είστε σούπερ απασχολημένοι με τις καριέρες σας,
ίσως υποκαθιστάτε τη θλίψη
για την έλλειψη ποιοτικού χρόνου μαζί με την απογοήτευση.
Ή όχι. Δεν ξέρω. Έχω κάνει κι άλλοτε λάθος.
Πάω να τζαμάρω στον αυλό.
Έχει αλλάξει πολύ.
Κι έχετε δίκιο κι οι δύο.
Ήμασταν τόσο απασχολημένοι να είμαστε το νέο δυναμικό ζευγάρι του Ακαπούλκο,
που δεν είχαμε χρόνο ο ένας για τον άλλον.
Ανάθεμα την επιτυχία μας!
Το μαγαζί σου πάει τέλεια κι εγώ έχω μάθει καλά τη δουλειά μου.
Έχω την αίσθηση ότι θα ηρεμήσουν τα πράγματα.
Μάξιμο!
Πού την έκρυβες αυτή;
Βιάστηκα να μιλήσω.
Γλύκα η Ντούλσε.
Κι όχι επειδή το όνομά της σημαίνει "γλυκό" στα ισπανικά, το οποίο ξέρω τώρα.
Ντούλσε!
Εμφανίστηκε στο γραφείο μου μ' έναν δίσκο με λιχουδιές και πρότεινε...
Πες τα μόνη σου.
Σκέφτηκα να προσθέσουμε μια νέα σουίτα, τη "Σουίτα Υπερπολυτελείας",
αφού όλοι ξέρουν ότι δεν έχουμε.
Ιδιοφυές, έτσι;
Γεια χαρά.
Η Ντούλσε ήταν καλή.
Ο καθένας θα καταλάβαινε την πονηριά της, αλλά το μετέτρεψε σε νίκη με την Νταϊάν.
Δεν μ' αρέσει να λέω αυτήν τη λέξη,
αλλά η αδελφή του Μέμο αποδεικνυόταν μεγάλη...
Χίλια συγγνώμη που διακόπτω, αλλά έπρεπε να σας πω ότι είμαι μεγάλη θαυμάστρια.
Πολύ γλυκό.
Να βγάλουμε μια φωτογραφία;
Φυσικά. Μου συμβαίνει συχνά.
Θα βγάλουμε σέλφι ή θέλεις μία μόνος μου;
Συγγνώμη. Όχι εσάς.
Αλλά μπορείτε να με φωτογραφίσετε με τον κο Αγκίρε, αν θέλετε.
Κύριε, τα βιβλία σας μου άλλαξαν τη ζωή.
Σ' ευχαριστώ.
Σ' ευχαριστώ πολύ που τα διάβασες. Αλήθεια.
Σας ευχαριστώ!
Έχω μια μικρή, αλλά λυσσαλέα ομάδα αναγνωστών.
Ο κόσμος ψοφάει για ένα αισθησιακό ρομάντζο.
Πού να διαβάσετε τις ιστορίες θαυμαστών.
Είναι τόσο, τόσο, τόσο ωμές, ακόμη και για μένα!
Δεν είχα ιδέα.
Ειλικρινά, ποτέ δεν θα σε φανταζόμουν συγγραφέα.
Πάντα ήσουν πιο πολύ Λατινοαμερικάνος εραστής.
Ποτέ δεν με θεωρούσα μειλίχιο καρδιοκατακτητή.
Ήμουν μόνο ένας περιποιητικός και στοργικός υπηρέτης.
Καλά. Ίσως λιγάκι μειλίχιος.
Αλλά πάρα, πάρα, πάρα, πάρα πολύ λίγο.
Ίσως οι ιστορίες σου δεν δίνουν πάντα όλη την εικόνα, έτσι, αφεντικό;
Είσαι ξεκάθαρα αναξιόπιστος αφηγητής.
Νόμιζες ότι ο Τσαντ κι η Χούλια τα ξαναβρήκαν.
Κι ότι ο Χέκτορ ήταν ένα απλό αγόρι της πισίνας.
Έχεις δίκιο.
Υποθέτω πως ο κόσμος δεν γυρνά μόνο γύρω από μένα.
Παράξενο.
Πάω για τον Χιούγκο. Χάρηκα.
Λοιπόν, Χέκτορ, ήξερες πάντα ότι θα γινόσουν συγγραφέας;
Σίγουρα είχα κάποιες αμφιβολίες.
Αλλά, μερικές φορές, ένα άτομο είναι αρκετό για να σου δώσει επιπλέον ώθηση.
Η κυρία αποφάσισε να σε κάνει πυροσβέστη;
Δυστυχώς, όχι.
Τι κρίμα.
Πάμε για ύπνο.
Είναι αργά.
Μου διαβάζεις κάτι;
Πάλι θες ν' ακούσεις την ιστορία με το αρκουδάκι στο παιχνιδάδικο;
Είναι πολύ λυπητερή.
Μου διαβάζεις τη δική σου;
Εντάξει.
Γιατί όχι;
Λέγεται Το Ροζ Κάστρο.
"Μέσα από τα σύννεφα
ξεπρόβαλλε ένα ροζ κάστρο, που το προστάτευε ένα πανίσχυρο ιππικό.
Ο κίνδυνος παραμονεύει έξω απ' τα τείχη του!
Μα για έναν γενναίο Ανδαλουσιανό ιππότη,
τις μπούκλες του οποίου ζήλευε όλο το βασίλειο,
ο αληθινός κίνδυνος δεν ήταν οι λόγχες και τα ξίφη.
Ήταν η αγάπη.
Η μυστική του αγάπη.
Για τη θελκτική, αισθησιακή, σαγηνευτική χρυσόξανθη βασίλισσα ονόματι..."
Στάσου, μου λείπει μία σελίδα.
ΝΤΑΪΑΝ.
Υποτιτλισμός: Εύα Τανταλίδου